Štátny pedagogický ústav
Pluhová 8
830 00 Bratislava

Účastník ZPC	
Meno, priezvisko, titul:	Katarína Bockaničová, PaedDr., PhD.	
Úsek:	Štátny pedagogický ústav, Oddelenie pre cudzie jazyky	
	
Zahraničná pracovná cesta	
Miesto konania – štát, mesto:	Česká republika, Praha	
Organizátor:	Národní institut pro další vzdělávání (NIDV)	
Termín:	29.2.– 02. 03. 2016	
Účel:	Pracovné rokovanie	
Rokovací jazyk:	český jazyk	
	
Rámcový program
29.02.2016	15:00	         Odchod z ŠPÚ z Bratislavy
                  20:00            Príchod do Prahy, ubytovanie
01.03.2016	10:00 – 12:30	Oficiálne prijatie delegácie ŠPÚ
                                    Slávnostné stretnutie zástupcov ŠPÚ a NIDV
-	Slávnostný podpis partnerskej zmluvy
-	Diskusia o aktuálnych témach DVPP                        
13:00 – 16:30	Jednanie jazykovej sekcie - Guľatý stôl k aktuálnym témam jazykového vzdelávania
18:00-21.00      Pracovná večera
02.03.2016	10:00 – 14:00	Práce v sekciách
                                    Jazyková sekcia – pracovné stretnutie a školenie krajských garantov pre oblasť jazykového vzdelávania                                    
15:00 – 17:00	Návšteva Francúzskeho inštitútu 
17:00            Odjazd z Prahy
23:30	Príchod do Bratislavy 
	
Stručný priebeh	
Dňa 1. 3. 2016 sa uskutočnilo oficiálne prijatie delegácie z ŠPÚ v NIDV. V rámci stretnutia došlo k podpisu partnerskej zmluvy a rokovaniu o ďalších možnostiach spolupráce. 
Pracovníčky oddelenia pre cudzie jazyky sa následne dňa 1. 3. 1016 zúčastnili práce v jazykovej sekcii – Okrúhly stôl k aktuálnym témam jazykového vzdelávania. Cieľom okrúhleho stola bolo prezentovať aktuálne aktivity rôznych subjektov v nadväznosti na priority jazykového vzdelávania v ČR a SR a diskutovať o možnosti podpory jazykového vzdelávania. V programe vystúpili zástupcovia MŠMT a NIDV v Prahe, zástupca Európskej komisie, zástupcovia spoločností Open Learning, DynEd, a ďalší. Pracovníčky oddelenia pre cudzie jazyky, ŠPÚ prezentovali informácie o aktuálnych úlohách riešených v rámci cudzojazyčného vzdelávania v ŠPÚ a taktiež o projektoch experimentálneho overovania. Predstavili akreditované programy inovačného vzdelávania – Metóda CLIL vo vyučovaní všeobecnovzdelávacích predmetov v základnej škole – teoretický a praktický modul a skúsenosti so zavádzaním metodiky CLIL na Slovensku.
Dňa 2. 3. 2016 sa pracovníčky oddelenia pre cudzie jazyky zúčastnili zasadnutia a školenia krajských garantov vzdelávania učiteľov cudzích jazykov. V programe vystúpila tajomníčka NIDV, ďalej hlavná garantka jazykového vzdelávania. Vzdelávanie bolo zamerané na digitalizáciu jazykového vzdelávania a nové možnosti v učení cudzích jazykov. Pozornosť sa venovala úlohe učiteľa cudzích jazykov a modelom blended learningu pilotovaného v Českej republike. 
Následne sa pracovníčky oddelenia pre cudzie jazyky spoločne s tajomníčkou NIDV zúčastnili rokovania vo Francúzskom inštitúte. Na stretnutí s atašé pre francúzsky jazyk bol predstavený projekt MŠMT, Českej televízie a Francúzskeho inštitútu s názvom Francúzština s bielou paňou. Cieľom projektu bolo priblížiť deťom hravou formou francúzsky jazyk. Na základe krátkych sekvencií rozprávok o bielej pani si žiaci môžu rozvíjať cudzojazyčné kompetencie a jazykové činnosti a stratégie. 
Počas pracovných rokovaní so zástupcami NIDV sa diskutovalo o forme budúcej spolupráce medzi NIDV a ŠPÚ v oblasti cudzích jazykov.	
Odporúčania a závery	
Odporúčania za cudzie jazyky
V rámci vyučovania cudzích jazykov:
- podporovať viacjazyčnosť na všetkých stupňoch vzdelávania,
- zavádzať jazykovú propedeutiku,
- venovať pozornosť meniacej sa úlohe učiteľa vo vyučovaní cudzích jazykov,
- venovať pozornosť meniacim sa potrebám žiakov vo vzťahu k digitalizácii jazykového vzdelávania,
- podporovať inovatívne vyučovacie metódy s cieľom rozvíjať cudzojazyčné kompetencie pre praktický život a budúce zamestnanie.

Závery z rokovania za cudzie jazyky:
Na základe uzatvorenej dohody o spolupráci medzi NIDV a ŠPÚ presne špecifikovať spoločný projekt zameraný na metodiku CLIL (zameranie, časový harmonogram, financovanie, partneri, výstupy).
Konferencia Súčasné výzvy cudzojazyčného vzdelávania na Slovensku - konkretizácia úloh, organizačného a personálneho obsadenia účastníkov za NIDV a MŠMT, ktoré sú spoluorganizátorom uvedenej konferencie. 	
Očakávaný prínos	
Podpísaná dohoda o spolupráci medzi NIDV a ŠPÚ vytvorila oficiálny rámec na spoluprácu medzi pracovníkmi oboch inštitúcií, ktorá bola v minulosti rozvíjaná na báze neoficiálnych osobných kontaktov. Dohoda uľahčí a urýchli prípravu spoločných partnerských projektov aj v oblasti vyučovania cudzích jazykov. Počas rokovaní v Prahe sme sa presvedčili o tom, že priority vzdelávania v oblasti cudzích jazykov v Českej republike aj na Slovensku sú podobné. Okrem iného smerujú k skúmaniu meniaceho sa postavenia učiteľa cudzích jazykov a k podpore inovatívnych trendov vo vyučovaní cudzích jazykov, napríklad k implementácii metodiky CLIL. Na uvedené trendy sa bude orientovať aj ďalšia spolupráca ŠPÚ a NIDV v oblasti cudzích jazykov.	
Prehľad prinesenej dokumentácie a miesto jej uloženia	
V oddelení pre cudzie jazyky v ŠPÚ sú uložené:
- Informačný materiál o projekte NIDV – Cizí jazyky pro život,
- Ukážky publikácií a učebníc s CLIL – Labyrinth, 
- DVD – Cizí jazyky pro život – dokumentárny film o moderných trendoch vo vyučovaní cudzích jazykov.	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva www.minedu.sk.	
	
Súhlasím so zverejnením správy na internete.	
Správu vypracoval: Katarína Bockaničová	
Dátum: 09.03.2016	
Správu schválil: Mgr. Petra Fridrichová, PhD., riaditeľka ŠPÚ